Fiskere fant død person i Ranelva
Politiet i Helgeland fikk melding like etter klokka 11.30 lørdag formiddag, melder NRK. Fiskere hadde funnet en død person i Ranelva ved Granheia like nord for Mo i Rana. Politiet har foreløpig lite informasjon om personen, og hva som kan ha skjedd. - Vi vet ikke så mye om saken enda, men personen er begjært obdusert, sier operasjonsleder i Helgeland politidistrikt, John Røstdal, til VG Nett. Ifølge politiet er det mye som tyder på at personen har ligget i elva en stund. - Det kan virke som om dette ikke har skjedd nylig. Vi har satt i gang undersøkelser og håper det vil gi noen svar, sier han.
En død person ble i formiddag funnet i Ranelva i Mo i Rana. Det var fiskere som fant personen.